
Àrea #DeltebreActiu
Teixit Associatiu


Extracte de la Convocatòria per a la concessió de subvencions als clubs esportius i escoles de futbol del municipi de Deltebre per al desenvolupament d’activitats i projectes d’interès per al municipi de Deltebre per a l’any 2022. 
De conformitat amb el que es preveu en els articles 17.3.b i 20.8.a de la Llei 38/2003, de 17 de novembre, General de Subvencions, es publica l’extracte de la convocatòria el text complet el qual es pot consultar a la Base de Dades Nacional de Subvencions.

1.- Beneficiaris
Podran ser destinataris de les subvencions regulades en la present convocatòria, els Clubs de Futbol i Escoles de Futbol base del municipi de Deltebre, que competeixen de forma oficial i federada, que duguin a terme l'activitat o activitats subvencionables i les quals donin compliment als requisits previstos en les bases reguladores.
No podran ser destinataris, beneficiaris de les subvencions previstes en la present convocatòria, els clubs de futbol sala o futbol platja.

2.- Objecte 
L'objecte d'aquesta convocatòria és la concessió de subvencions en règim de concurrència competitiva, que atorga l’Ajuntament de Deltebre, destinades als Clubs de Futbol i Escoles de Futbol base del Municipi de Deltebre i que duguin a terme projectes i activitats al terme municipal de Deltebre o fora d'aquest, en el cas que es consideri d'interès per a la projecció exterior del municipi i sempre d'acord amb les finalitats públiques que s'estableixin per part de l’Ajuntament.

3.- Bases reguladores
Bases reguladores per a la sol·licitud i atorgament de subvencions als clubs esportius i escoles de futbol del municipi de Deltebre per al desenvolupament d’activitats i projectes d’interès per al municipi de Deltebre publicades al BOPT de data 18 de gener de 2021.

4.- Quantia
La quantia total màxima de les subvencions convocades és de 38.500,00.-€. Aquest import màxim podrà ser ampliat o reduït d’acord amb les sol·licituds rebudes i les disponibilitats pressupostàries. 
El crèdit pressupostari al qual s’imputen les subvencions és l’Aplicació Pressupostària “Teixit Associatiu” 480.00-92001. En cas contrari, quedaran automàticament sense aplicació.
El percentatge de finançament de les actuacions subvencionables pot ser fins un 100%.
En el cas dels clubs de futbol, la quantia de la subvenció que s’atorgarà serà lineal en funció de la categoria a la que pertanyen els equips de futbol del sol·licitant, segons els criteris generals per a l’aportació dinerària als clubs de futbol:
	Criteris generals per a l’aportació dinerària als clubs de futbol
Es puntuarà o es valorarà positivament
	Puntuació

	Per club
	3.000

	Tenir un equip a 1a Catalana
	6.000

	Tenir un equip a 2a Catalana
	5.000

	Tenir un equip a 3a Catalana
	4.000

	Tenir un equip a 4a Catalana
	1.500



En el cas dels clubs de futbol, la valoració es realitzarà per mig d’un informe tècnic on es reflectirà l’aplicació dels criteris que donen lloc a la conclusió del mateix.
En el cas de les escoles de futbol, la quantia de la subvenció màxima que s'atorgarà serà aquella que resulti del repartiment de la consignació pressupostària de forma proporcional a la puntuació obtinguda. Un cop determinat el nombre total de punts obtinguts d’acord amb els criteris de valoració s’aplicarà la següent fórmula:
Import a subvencionar = (Total consignació/Total punts) x Punts obtinguts de la valoració
Es podrà ponderar fins a un 40% els criteris que donen singularitat a l’objecte de la convocatòria.
Per a la valoració tècnica del projecte es tindrà en compte l'adequació del projecte als següents criteris:

	Criteris generals per a la puntuació dels projectes de
	Percentatge de pes

	les escoles de futbol base
	sobre la valoració de

	Es puntuarà o es valorarà positivament
	la memòria

	
	presentada.

	Nombre d’inscripcions
	50%

	Programa educatiu, igualtat i valors
	25%

	Ràtio d’alumnes del municipi
	15%

	Classificacions per equips i categories
	10%



En el cas de les escoles de futbol, la valoració final que s'atorgarà al projecte resultarà de la suma de la puntuació obtinguda en cada criteri. La valoració es realitzarà mitjançant una mesa de valoració formada per personal de les diferents àrees de l’Ajuntament de Deltebre, tan personal laboral, funcionari, com membres electes que emetrà una acta on es reflectirà la puntuació obtinguda per cada entitat sol·licitant.

5.- Termini de presentació de sol·licitud
La subvenció es concedirà a instància de la part, i el període per presentar les sol·licituds s’iniciarà a partir de la data de publicació de la convocatòria i fins al 25 de febrer de 2022.
Els models normalitzats per sol·licitar les subvencions es poden sol·licitar a l’Espai d’Atenció Ciutadana (EAC) de l’Ajuntament de Deltebre en horari d’atenció a la ciutadania (8.30h-14.00h) o bé descarregar-los  des de la pàgina web de l’Ajuntament de Deltebre.
Així mateix, es podran presentar de forma presencial a l’Espai d’Atenció Ciutadana (EAC) de l’Ajuntament de Deltebre en horari d’atenció a la ciutadania (08.30h-14.00h) o bé efectuar la presentació electrònica de la sol·licitud, els formularis s'hauran d'emplenar a través de la seu electrònica de l’Ajuntament de Deltebre seguint les instruccions indicades al portal de tràmits.
Per qualsevol altre mitjà dels establerts per la Llei 39/2015, d’1 octubre, del procediment administratiu comú de les administracions públiques i la Llei 40/2015, d’1 d’octubre, de règim jurídic del sector públic i aniran acompanyades de la següent documentació:
· Instancia de sol·licitud de subvenció amb declaració responsable, si s’escau, la qual substituirà la presentació de documentació acreditativa de la mateixa declaració. Per mig d’aquest model normalitzat les persones sol·licitants es comprometran  a inserir en el vestuari dels equips subjectes a subvenció el nou material gràfic (emblema) de l’ajuntament de Deltebre i mantenir la inserció com a mínim durant una temporada sencera.
· Documentació que acrediti que l’entitat i associació es troba al corrent de les seves obligacions tributàries amb l'Ajuntament, l'Agència Estatal  d'Administració Tributària, la Seguretat Social i la resta d'Administracions (no caldrà presentar aquesta documentació si s’autoritza a l’Ajuntament de Deltebre a consultar aquesta informació).
· Còpia confrontada o original i còpia de la documentació següent (únicament si aquesta no està en poder de l’Ajuntament de Deltebre):
· Document acreditatiu de la representació de l’entitat/associació.
· DNI/NIE del representant legal
· CIF del sol·licitant
· Programa educatiu, d’igualtat i valors (en cas de les escoles de futbol), que serà valorat d’acord amb els criteris previstos a les bases reguladores.


La documentació es presentarà d’acord amb els formularis normalitzats els quals hauran d'estar degudament emplenats i signats pel representant legal de l’entitat o associació sol·licitant.

[bookmark: _GoBack]L’esmena de defectes o l’aportació de documentació s’ha de realitzar, previ requeriment i amb advertència de desistiment, en el termini màxim de 10 dies des de la seva notificació.

6.- Altres dades
6.1.- Règim de compatibilitats
Les subvencions seran compatibles amb qualsevol altra concedida per altres administracions, ens públics o privats.
Tanmateix, l'import d'aquestes subvencions, conjuntament amb el dels ingressos que s'obtinguin i el dels recursos propis que es destinaran a l'activitat, no podrà superar el cost  total  del  projecte  que  es  desenvolupi.  Si  es  supera  aquest  cost, s'exigirà la devolució de l'excés en la part proporcional o l'ampliació de  l'activitat o projecte subvencionat.
L'Ajuntament de Deltebre en cap cas subvencionarà el mateix projecte, executat durant el mateix període, per cap altre procediment de concessió de subvencions que no sigui el regulat per les bases i convocatòria de les presents subvencions.

6.2.-Règim de concessió
El procediment per a la concessió de les subvencions es tramitarà en règim de concurrència competitiva, mitjançant i d'acord amb els principis de publicitat, transparència, concurrència, objectivitat, igualtat, no-discriminació, eficàcia i eficiència.

